Iulian Chifu, despre victoria Maiei Sandu: "A fost decisivă diaspora".
Peste 3,2 milioane de cetăţeni cu drept de vot din Republica Moldova au fost aşteptaţi la urne. Comisia Electorale Centrale: Maia Sandu a obţinut 57,41%%, iar Igor Dodon 42.59%. Maia Sandu: Vocea cetăţenilor se va face auzită.
Moldova și-a ales președintele, iar primele rezultate o arată câștigătoare pe Maia Sandu. Iulian Chifu, analist de politică externă, a vorbit despre alegerile din Republica Moldova. "A fost decisivă diaspora, a fost decisivă prezența la vot a tuturor cetățenilor Republicii Moldova, care trăiesc peste hotare, în mod special în Occident, care au venit în număr foarte mare la vot, cam de două ori mai mult decât în urmă cu două săptămâni și care au votat într-o proporție covârșitoare cu candidatul pro-european. A fost, însă, decisiv și faptul că în interiorul Republicii Moldova votul a fost în favoarea Maiei Sandu, a fost un lucru relevant, pentru că cel de-al treilea competitor, Renato Usatîi, a susținut această direcție de dezvoltare, practic, o susținere anti-Dodon", a declarat Iulian Chifu.